**Alex Tchuimeni-Nimely** (født 11. mai 1991) er en engelsk-liberisk fotballspiller. Han var spiller i Stabæk Fotball i noen få måneder i 2017.

Klubbkarriere
-------------

Han begynte sin profesjonelle karriere som fotballspiller i klubbene Mighty Barrolle og Cotonsport Garoua. I desember 2007 gikk han på prøvespill med Manchester City. Under prøvespilte imponerte Nimely stort og den 16. januar 2008 signerte Nimely en fire-års kontrakt med Manchester City. Nimely hjalp umiddelbart City sitt juniorlag med å vinne FA Youth Cup i 2008. Etter å ha imponert på juniorlaget fikk Nimely muligheten på A-laget, og han gjorde sin debut som innbytter mot Burnley FC den 3. april 2010. Nimely ble sett på et stort talent, og klubben viste dette ved å signere en ny kontrakt med måneden etter debuten. Nimely spilte fra start under Manchester City kamp mot Juventus i UEFA Europa League 16. desember 2010, og kampen endte 1-1. 

17. september 2011 signerte Nimely en 3-måneders låneavtale med Football League Championship laget Middlesbrough. I januar 2012 signerte Nimely en ny låneavtale med Coventry City, og treneren Andy Thorn så på Nimely som et stort talent. I januar 2013 signerte Nimely en låneavtale med Crystal Palace, og treneren Ian Holloway sa at han hadde beundret Nimely lenge. 

Etter tiden i City signerte Nimely en kontrakt med Port Vale i november i 2014. Nimely spilte der til mai 2015. 

I januar 2016 dro Nimely med den rumenske klubben Poli Timisoara til Kypros, der de spilte en turnering mot lag fra blant annet Kypros og Russland. Etter å ha scoret 4 mål på 5 kamper i denne turneringen, signerte Nimely med laget i februar 2016. Etter å ha spilt 10 kamper for Poli Timisoara og scoret 3 mål, ble Nimely plukket opp av den rumenske storklubben Viitorul Constanta i juli 2016. Der ble Nimely en av lagets viktigste spillere og bidragsytere, og ble ansett som en av hovedgrunnene til at klubben per mars 2017 ledet den rumenske toppligaen. 

Før starten av den norske 2017-sesongen tegnet Nimely kontrakt med Stabæk Fotball. Allerede i slutten av juli 2017 ble imidlertid klubben og han enige om å avslutte ansettelsesforholdet med umiddelbar virkning.

Landslagskarriere
-----------------

Den 12. mai 2008 avviste Nimely en oppfordring fra det liberiske landslaget for å spille under 2010 VM-kvalifiseringen, og han erklærte til pressen at han valgte å spille for England, ettersom hans far var engelsk. Han ble tatt ut til Englands U-20 lag for 2009 U-20 VM. Han scoret sitt første mål i det siste gruppespillet under en landskamp mot Usbekistan.

Referanser
----------

1. 1 2  «Enig om terminering». *Stabæk*. 4. august 2017. Besøkt 17. oktober 2021. «Stabæk og Alex Nimely er enig om terminering av kontrakten med umiddelbar virkning. | Alex Nimely kom til Stabæk rett før seriestart. Angrepsspilleren fikk 12 innhopp i Den Blaa drakten (NM og eliteserien), og startet for Stabæk fire ganger. Det ble med fire mål for Nimely i denne omgangen, men 25-åringen kunne vært avgjørende for oss i sist kamp, men marginene var ikke helt på vår side.»

Eksterne lenker
---------------

* (en) Alex Nimely – FIFA Rediger på Wikidata

* (en) Alex Nimely – Transfermarkt Rediger på Wikidata

* (en) Alex Nimely – WorldFootball.net Rediger på Wikidata

* (en) Alex Nimely – Soccerbase.com Rediger på Wikidata

* (en) Alex Nimely – FootballDatabase.eu Rediger på Wikidata

* (en) Alex Nimely – Soccerway Rediger på Wikidata

* (en) Alex Nimely – PlaymakerStats.com Rediger på Wikidata

* (en) Alex Nimely – FBref Rediger på Wikidata

* (es) Alex Nimely – as.com Rediger på Wikidata